চবি'র টিচার্স ক্লাবে হামলার অভিযোগ
Previous অবৈধভাবে লিবিয়ায় পাচারকারী চক্রের তিন সদস্য আটক, উদ্ধার ৫
Next রামগড়ে পূজা শেষে বাড়ী ফেরার পথে নারীকে শ্লীলতাহানি: ২ যুবকের কারাদণ্ড
চবি’র টিচার্স ক্লাবে হামলার অভিযোগ
এনবিএস | Tuesday, October 8th, 2019 | প্রকাশের সময়: 2:27 pm
চট্টগ্রাম ব্যুরোঃ চট্টগ্রাম বিশ্ববিদ্যালয়ের শিক্ষক ও অফিসারদের জন্য সংরক্ষিত ক্যান্টিনে (টিচার্স ক্লাব) হামলার অভিযোগ উঠেছে ছাত্রলীগের দুই কর্মীর বিরুদ্ধে।
গতকাল সোমবার (৭ অক্টোবর) সন্ধ্যায় এ ঘটনা ঘটে।
প্রত্যক্ষদর্শীরা জানান, শিক্ষক ও অফিসারদের জন্য সংরক্ষিত ক্যান্টিনে বিশ্ববিদ্যালয়ের ছাত্রলীগের বগি ভিত্তিক সংগঠন ভিএক্সের দুই কর্মী নাস্তা করতে যান। কিন্তু ক্যান্টিনের দায়িত্বরত কর্মচারী নাস্তা নেই বললে ওই দুই কর্মী রান্নাঘর গিয়ে হাঁড়ি-পাতিল ফেলে দেন। এবং চলে যাওয়ার সময় ওই কর্মচারীকে হেনস্থা করে শাসিয়ে যান তারা।
বিশ্ববিদ্যালয়ের ভারপ্রাপ্ত প্রক্টর রেজাউল করিম বলেন, ক্যান্টিনটি শুধুমাত্র শিক্ষক ও অফিসারদের জন্য সংরক্ষিত। ছাত্রলীগের দুইজন রান্নাঘরে গিয়ে হাঁড়ি-পাতিল ফেলে দিয়েছে বলে অভিযোগ পেয়েছি। বিষয়টি খতিয়ে দেখা হচ্ছে। সত্যতা পাওয়া গেলে জড়িতদের বিরুদ্ধে ব্যবস্থা নেয়া হবে।